钦定古今图书集成/理学汇编/文学典/第097卷 > 何清
## 钦定古今图书集成/理学汇编/文学典/第097卷 > 何清

按《广东通志》：“清字仁甫，连州人。读书强记，五经悉通，
所为绝句诗，可追唐人。景泰丙子，举于乡，累授都督
府经历，擢怀庆府知府。忤上官，调知太平。所至皆有
惠政，独不能与时俯仰，故人多嫉之。未老乞休，葛巾
野服，游适田圃间。客至即欢宴竟日，非公事不至。州
治，闻谈时政者，拂衣掩耳而去。”